《谒先洞阳公祠追和海忠介公韵》
清代·顾湂

气节文章日月新，只今妇竖识忠臣。杖前扣马忧衔橛，阙下攀龙犯逆鳞。

九庙英灵凭议礼，千秋俎豆岂谋身。惟公尤具人伦鉴，铁网珊瑚起凤麟。

作者简介：顾湂，字克家，号毅夫，清无锡人。诸生。先洞阳公七世孙。雍正七年举茂异，历官山东滨州知州。以才干名，书法尤雄劲。